**RIETAVO SAVIVALDYBĖS TVERŲ VIDURINĖS MOKYKLOS IR MEDINGĖNŲ SKYRIAUS 2013 METŲ VEIKLOS ATASKAITA**

1. Įstaigos pristatymas:

1.1. Rietavo savivaldybės Tverų vidurinė mokykla – Savivaldybės biudžetinė įstaiga, turinti juridinio asmens teises. Įstaigos adresas – Žemaičių aikštė 1, Tverų miestelis, Tverų seniūnija, LT-90282 Rietavo savivaldybė, el. p. tveraimokykla@gmail.com, interneto svetainė www.tveraimokykla.lt, tel./faksas (8 448) 41 295, ugdomoji kalba – lietuvių kalba, klasių skaičius – 12, mokinių skaičius – 183.

1.2. Tverų vidurinės mokyklos Medingėnų skyrius – Savivaldybės biudžetinė įstaiga, turinti juridinio asmens teises. Įstaigos adresas – Mokyklos g. 1, Medingėnų k., Rietavo sav., LT-90271, tel./faksas (8 448) 41 714, el. p. medingenuskyrius@gmail.com, ugdomoji kalba – lietuvių kalba, klasių skaičius – 6, mokinių skaičius – 64.

1.3. Mokyklos direktorė – Aldona Sūdžiuvienė, vadybinis stažas – 30 metų ir 11 mėn., III vadybinė kvalifikacinė kategorija.

Medingėnų skyriaus vedėja – Irena Valančienė, vadybinio darbo stažas – 35 metai, III vadybinė kvalifikacinė kategorija

1.4. Darbuotojų skaičius

|  |  |  |
| --- | --- | --- |
| Administracijos darbuotojai(direktorius ir jo pavaduotojai, vyr. finansininkas, skyrių, poskyrių vadovai) | Specialistai (pedagoginiai ir nepedagoginiai darbuotojai) | Kiti darbuotojai (darbininkai, valytojai, budėtojai ir kt.) |
| 6 | 39 | 30 |

1.5. Naudojamos patalpos

|  |  |
| --- | --- |
| Adresas | Plotas (kv. m) |
| Tverų seniūnija  Tverų miestelis  Žemaičių aikštė 1, LT-90282 | 3886,39 |
| Medingėnų seniūnija, Medingėnų g. 1, Medingėnų k., Rietavo sav., LT-90271 | 1471,60 |

1.6. Mokinių skaičius mokykloje

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Priešmokyk-linio ugdymo grupė | Klasės | | | | | | | | | | | | Iš viso |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| 2013-09-01 | 9 | 20 | 11 | 14 | 12 | 8 | 17 | 19 | 22 | 15 | 15 | 15 | 17 | 194 |

1.7. Mokinių skaičius skyriuje

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Priešmokyk-linio ugdymo grupė | Klasės | | | | | | | | | | | | Iš viso |
| 1 | 2 | 3 | 4 | 5 | 6 | 7 | 8 | 9 | 10 |  |  |
| 2013-09-01 | 10 | 5 | 5 | 4 | 4 | 6 | 5 | 7 | 7 | 9 | 10 |  |  | 72 |

1.8. Biudžetas

|  |  |  |
| --- | --- | --- |
| Finansavimo šaltiniai | Lėšos (tūkst. Lt.) | |
| 2013 m. | 2014 m. |
| Savivaldybės biudžeto lėšos SB | 710 | 722,3 |
| Valstybės ir savivaldybės biudžeto tarpusavio atsiskaitymo lėšos SB(TA) |  |  |
| Specialiosios programos lėšos (pajamos už atsitiktines paslaugas) SB(SP) | 15 | 15 |
| Specialiosios programos lėšos (pajamos iš patalpų nuomos) SB(SPN) |  |  |
| Valstybės biudžeto specialioji tikslinė dotacija SB(VB) | 1442 | 1406,7 |
| Valstybės biudžeto privatizavimo fondo tikslinė dotacija (ped. Darbuotojų darbo užmokesčiui didinti 10 proc.) VB(PF) |  |  |
| Kitos lėšos (labdara, parama, 2% GM, projektai) | 103,3 | 3,8 |

2. Tverų vidurinės mokyklos veiklos rezultatai.

2.1.Mokyklos misija – teikti kokybišką valstybinius standartus atitinkantį ugdymą, įgyvendinti demokratiškumo ir humanizmo principais besivadovaujančios ugdymo įstaigos modelį. Mokykla garantuoja mokiniams lygias galimybes įgyti pradinį, pagrindinį, vidurinį išsilavinimą, plėtoja mokinių ir mokytojų saviraišką, teikia kiekvienam mokiniui būtinas žinias ir įgūdžius, skatina pasitenkinimą mokymusi ir vidinę motyvaciją mokytis visą gyvenimą, palaiko glaudžius ryšius su mokinių tėvais ir visa Tverų bendruomene, puoselėja pagarbą žmogui, toleranciją, meilę artimajam, tautai, savam kraštui, sąžiningumą, poreikį tobulėti.

2.2. Mokyklos vizija – tai mokykla, besiorientuojanti į Tverų bendruomenės poreikius

ir interesus, šalies švietimo politiką. Tai - tobulėjanti, garantuojanti visiems lygias ir saugias ugdymosi sąlygas, moderni, atvira mokykla, savo veiklą grindžianti bendražmogiškomis demokratinėmis ir humanistinėmis vertybėmis, ugdanti dorą, išsilavinusį, išlaikantį tautinę, patriotinę savimonę Lietuvos pilietį.

2.3. 2013-2014 m. m. prioritetai:

- bendravimo ir bendradarbiavimo kultūros kūrimas;

- kokybiškų švietimo paslaugų, psichologinės ir socialinės pedagoginės pagalbos teikimas;

- ugdymo modernizavimas ir bendruomenės gebėjimo naudotis šiuolaikinėmis informacinėmis priemonėmis tobulinimas.

2.4. 2013-2014 m. m. tikslai ir uždaviniai:

- užtikrinti ir gerinti ugdymo proceso aplinką;

- įtraukti tėvus į mokyklos bendruomenės veiklą;

- gerinti mokyklos materialinę bazę;

- siekti gimnazijos statuso.

Tverų vidurinėje mokykloje 2013-2014 m. m. vykdytos pradinio, pagrindinio (I ir II koncentrai), vidurinio ugdymo programos, siūlyti pasirenkamieji dalykai (ugdymas karjerai, teisės pagrindai, braižyba, keramika, statybos, medžio apdirbimas, automobilių techninis aptarnavimas, turizmas ir mityba, tekstilė ir apranga, psichologija) ir dalykų moduliai (lietuvių kalbos, anglų kalbos, matematikos, IT programuotojų). Siūlytos 3 užsienio kalbos (anglų, prancūzų, rusų).

Vykdant neformalųjį ugdymą, mokykloje veikė 15 būrelių: 9 būreliai – 1-4 klasių, 6 būreliai – 5-12 klasių moksleiviams. Juose dalyvavo 150 mokinių. Ypač moksleiviai mėgo sporto, keramikos, jaunųjų programuotojų užsiėmimus. Jaunieji keramikai rengė savo darbelių parodas moksleiviams ir tėvams. Gausiai buvo lankomi sporto būrelio užsiėmimai – moksleiviai žaidė krepšinį, futbolą, stalo tenisą, užsiiminėjo lengvąja atletika. Pasiekti rezultatai: I vieta Rietavo savivaldybės moksleivių ,,Drąsūs, stiprūs, vikrūs“ varžybose; I vieta futbolo varžybose; I vieta Rietavo savivaldybės krepšinio 5x5 varžybose; I ir II vietos kvadrato varžybose, I vieta virvės traukimo varžybose. Tarp Lietuvos moksleivių olimpinio festivalio kaimo vietovių vidurinių mokyklų – III vieta. Mokykla pripažinta sportiškiausia mokykla Rietavo savivaldybėje. 2013 m. mokykla pripažinta viena iš saugiausių mokyklų Lietuvoje.

2013-2014 m. m. mokykloje vesti renginiai: Mokytojo diena, adventinės popietės, kalėdiniai renginiai, šimtadienis, Vasario 16-osios, Kovo 11-osios dienų minėjimai, Kaziuko mugė, ,,Chorų karai“, šokių maratonas, paskutinis skambutis, Motinos dienos minėjimas, mokslo metų užbaigimo, atestatų įteikimo šventės.

2014 m. mokykla ir toliau rengė projektus. Vykdyti 4 projektai: ,,Pažinkit augalus augančius tavo aplinkoje“, ,,Mano krašto pažinimo kelias“, ,,Aš ir gamta“, ,,Pažink savo kraštą“. 2013 m. baigtas socializacijos projektas ,,Padėk sau ir kitiems“ (šiuo projektu ugdytas mokinių pasitikėjimas savimi).

Mokyklos veiklos ir ugdymo planus rengia grupės, kurias sudaro mokytojai ir aptarnaujančio personalo atstovai.

Rengiant 2013-2014 m. m. ugdymo planą, stengtasi patenkinti mokinių poreikius ir pageidavimus. Didelis dėmesys skirtas vidurinio ugdymo programai. Gabių vaikų ugdymas vyko per pamokas (individualizuojant darbą), dalykinėse olimpiadose ir konkursuose, neformaliojo ugdymo užsiėmimuose. Mokiniai, pasiekę aukštesnįjį pasiekimų lygį ir turintys mokymosi sunkumų, gauna reikiamą pagalbą. Pagal sudarytą grafiką po pamokų teikiamos dalykų konsultacijos, skiriamos papildomos užduotys, suteikiama informacija, nurodant papildomą literatūrą ir interneto prieigas.

Mokykloje 2013-2014 m. m. rugsėjo 1 d. ugdyta 12 specialiųjų ugdymosi poreikių mokinių, 23 mokiniai turėjo kalbos ir kitų komunikacinių sutrikimų.

Olimpiadų ir konkursų rezultatai – mokykla ir skyrius dalyvavo Savivaldybėje organizuotose olimpiadose ir konkursuose. Užimtos vietos: matematika – I vieta (9 kl), I vieta (4 kl.), I vieta (6 kl.), I vieta (5 kl.), II vieta (5 kl.), III vieta (4 kl.), III vieta (12 kl.), fizika – II vieta (12 kl.), 2 III vietos (9,11 kl.), lietuvių k. raštingumo konkursas – I vieta (6 kl.), I vieta (8 kl.), II vieta (5 kl.), III vieta (7 kl.), anglų kalba – 3 III vietos (6 kl., 8 kl., 9 kl.), biologija – I ir II vieta (9 kl.), II vieta (11 kl.), chemija – 3 III vietos (10 kl., 12 kl.), geografija – II vieta (12 kl.), istorija – I vieta (11 kl.), II vieta (11 kl.), rusų kalba – I vieta (11 kl.), III vieta (9 kl.), III vieta (10 kl.).

Nelankančių mokyklą moksleivių nėra. Be priežasties praleistų pamokų skaičius, tenkantis vienam mokiniui – 26. Geriausiai lankė 1-4 klasių mokiniai, blogiausiai – 5-10 klasių.

Mokytojams sudaromos sąlygos kelti kvalifikaciją, tobulinti dalykinę kompetenciją: lankyti kolegų pamokas, dalyvauti respublikiniuose kursuose ir seminaruose, organizuoti konferencijas, metodinius pasitarimus. 2013-2014 m. m. kiekvienas mokytojas pabuvojo 8 seminaruose, 3 seminarai buvo organizuoti mokykloje. Veikė 4 metodiniai rateliai: pradinių klasių, tiksliųjų mokslų, kalbų, 5-12 klasių vadovų.

Mokykla yra pagrindinis kultūros centras Tveruose. Tveriškiai noriai dalyvauja mokykloje rengiamose kasmetinėse Kaziuko mugėse, moksleivių ir mokytojų meninių darbų parodose, švenčių minėjimuose. Kasmet mamos sukviečiamos į joms skirtą šventę ,,Yra mama – yra namai“. Moksleiviai ir mokytojai dalyvauja visuose seniūnijoje organizuojamuose renginiuose (rašomi šventės scenarijai, rengiamos programos, parodos ir kt.).

Mokiniams buvo teikta kvalifikuota pedagoginė, psichologinė, logopedinė pagalba.

Socialinis pedagogas dėmesį skyrė lankomumo, emocinių ir elgesio sutrikimų turinčių mokinių problemoms, vykdytos prevencinės programos apie žalingų įpročių žalą. Bendrauta ir bendradarbiauta su klasių auklėtojais, mokytojais, administracija, Rietavo policijos nepilnamečių reikalų inspektoriumi, mokinių tėvais, vykdyta tiriamoji veikla. Organizuotos akcijos, rengti stendai AIDS dienai, Tolerancijos dienai, ,,Mėnuo be smurto prieš vaikus“, ,,Savaitė be patyčių“, apie mokinių problemas kalbėta tėvų susirinkimuose.

Mokyklos psichologas tyrė 1 ir 5 klasių adaptaciją, mokinio ir mokytojo santykius, 10 klasės mokinių profesinius interesus, 12 klasės mokiniai atliko profesijos pasirinkimo testą, 10 ir 12 klasės mokiniams vestos paskaitos ,,Kaip įveikti egzaminų baimę“, vyko 33 konsultacijos mokiniams ir tėvams, klasės valandėlės.

Nemokamai pietus valgė 151 mokinys, o 67 priešmokyklinio ugdymo ir 1-4 klasių moksleiviams buvo dalinami pieno produktai ir vaisiai.

Mokykla turi 2 mokyklinius autobusus. Į mokyklą buvo pavežami 126 mokyklos ir skyriaus mokiniai.

Toliau buvo vykdyta Vaiko gerovės komisijos, kuri analizavo elgesio taisyklių pažeidimus, bėgimo iš pamokų, nesėkmingo mokymosi atvejus, veikla. Konsultuojami mokytojai, dirbantys su specialiųjų ugdymosi poreikių mokiniais.

Kaip ir kiekvienais mokslo metais, visų klasių mokiniams buvo organizuojamos ekskursijos ,,Pažinkime savo kraštą“.

Mokytojų tarybos posėdžiuose nagrinėti šie klausimai: penktokų adaptacija, mokyklos nelankymo stebėsena ir vertinimas, pedagoginė, psichologinė pagalba mokykloje, aptarti standartizuotų testų (lietuvių kalbos, matematikos, istorijos), vidaus audito (,,Akademiniai pasiekimai. Tolimesnis mokymasis“) rezultatai.

Tikrinta, kaip tvarkoma mokyklinė dokumentacija, elektroninis dienynas, kaip formuojami būreliai ir mobiliosios grupės; domėtasi penktokų adaptacija dalykinėje sistemoje; tikrintas kiekvieno mokykloje veikiančio būrelio darbas; domėtasi mokyklos bibliotekos, socialinio pedagogo, logopedo, specialiojo pedagogo darbu, ugdymo karjeros vadovo veikla; atliktas tyrimas ,,Mokytojo ir mokinio santykiai“; domėtasi, kaip vyko papildomas darbas su mokiniais, turinčiais mokymosi sunkumų; 4 klasėje atlikti mokymosi pasiekimų tyrimai (baigiant pradinio ugdymo pakopą), 8 klasėje – baigiant pagrindinio ugdymo I koncentro; domėtasi, kaip 10 kl. moksleiviai ruošiami laikyti pagrindinio ugdymo pasiekimų patikras; aiškintasi, kokia mobiliųjų grupių įtaka ugdymo gerinimui; aptarta pasirenkamųjų dalykų ir dalykų modulių pasiūla būsimiesiems vienuoliktokams; 10 klasės moksleiviams organizuotos paskaitos, ,,Savęs pažinimo kompetencijos ugdymas 10 kl.“; domėtasi, kaip dirbama su mokiniais, kurie turi individualias ar pritaikytas programas ir kt.

10 klasės žinių patikrinimo rezultatai:

Lietuvių kalba (15 mokinių). Įvertinimas: 9 – vienas, 8 – vienas, 7 – du, 6 – šeši, 5 – du, 4 – trys, 3 – vienas.

Matematika (15 mokinių). Įvertinimas: 10 – vienas, 7 – vienas, 6 – du, 5 – du, 4 – trys,

3 – keturi, 2 – vienas, 1 – vienas.

Brandos egzaminų rezultatai:

Matematikos egzaminą laikė 9 mokiniai. Išlaikė 9.

Geografijos egzaminą laikė 2 mokiniai. Išlaikė 2.

Istorijos egzaminą laikė 6 mokiniai. Išlaikė 5.

Fizikos egzaminą laikė 5 mokiniai. Išlaikė 5.

Biologijos egzaminą laikė 7 mokiniai. Išlaikė 6.

Chemijos egzaminą laikė 1 mokinys. Išlaikė 1.

Anglų kalbos egzaminą laikė 4 mokiniai. Išlaikė 4.

Lietuvių kalbos (valstybinį) egzaminą laikė 9 mokiniai. Išlaikė 4.

Lietuvių kalbos (mokyklinį) egzaminą laikė 5 mokiniai. Išlaikė 4.

Pakartotinėje sesijoje lietuvių kalbos (mokyklinį) egzaminą laikė 6 mokiniai. Išlaikė 6.

Brandos atestatai įteikti 14 mokinių.

3. Tverų vidurinės mokyklos Medingėnų skyriaus veiklos rezultatai:

3.1. Įstaigos misija – teikti priešmokyklinį, pradinį ir pagrindinį išsilavinimą, ugdyti savarankišką, kūrybingą žmogų, sąmoningą, aktyvų pilietį; suteikti mokiniams kokybišką pagrindinį išsilavinimą saugioje ir sveikoje aplinkoje.

3.2. 2013 m. veiklos programos tikslai, uždaviniai, prioritetai, vykdytos programos, priemonės ir jų įgyvendinimo rezultatai.

prioritetai:

- asmens kompetencijų ugdymas;

- aktyvios mokymosi aplinkos kūrimas.

Metiniai veiklos programos tikslai:

- užtikrinti ugdymo kokybę;

- didinti mokymosi patrauklumą;

- kurti saugią, sveiką ir jaukią mokymosi aplinką.

Mokyklos Medingėnų skyriuje buvo vykdomos priešmokyklinio, pradinio ir pagrindinio ugdymo programos. Įgyvendinama 14 neformaliojo ugdymo programų (sportinė, etninė kultūra, muzikavimo ir kt. veikla). Organizuojant darbą su gabiais moksleiviais ir mokymosi spragų turinčiais moksleiviais, diferencijuotam mokymui 5-10 klasėse sudaromos mobilios grupės. Mokykloje mokyti 6 specialiųjų ugdymosi poreikių moksleiviai, iš jų 5 – pagal individualizuotą,

1 – pagal pritaikytą programą. Mokytojai minėtų moksleivių mokymui parengė individualias ir specialiąsias ugdymo programas.

Skyriuje organizuotos tradicinės (Rugsėjo 1-osios šventė, Europos kalbų diena, rudeninio derliaus šventė, Mykolinės Rietavo savivaldybėje, Mokytojo dienos paminėjimas, adventinė popietė, kalėdinės eglutės šventė, sausio 13-osios paminėjimas, Vasario 16–ajai skirtas renginys-viktorina „Aš pažįstu savo kraštą“, šv. Valentino diena, šimtadienis, Kaziuko mugė, Žemės diena, Mamyčių šventė, paskutinė ketvirtokų pamoka „Dar pabūkime kartu“) ir netradicinės (rinkimai į Lietuvos moksleivių Parlamentą, metodinė diena „Kūrybiškumo ugdymas pradinėse klasėse“) šventės, ekskursijos, įvairūs renginiai. Ugdymo procese panaudota daugiau ir įvairesnių darbo metodų. Darnūs kolektyvo santykiai paremti mokytojų bendravimu profesiniais klausimais, tolerancija, bendro tikslo siekimu, kolegialumu. Kolektyvas kuria atvirą, kūrybišką, glaudžiai bendradarbiaujančią mokytojų bendruomenę, suprantančią, kad švietimo kaita mokykloje priklauso nuo veiklios ir darnios mokytojų komandos.

Jauki skyriaus aplinka ugdo savarankišką asmenybę, padeda susikurti nestandartinę aplinką, kurioje moksleivis jaustųsi šeimininku. Kiekviena klasė mokykloje turi savo erdvę ir rūpinasi jos tvarka ir estetika.

Pakeisti mokyklos langai, dalis mokyklos stogo, pastatyta malkinė, pastatytas dar vienas šildymo katilas.

Moksleiviai ruošti olimpiadoms. Moksleiviai ir jų tėvai per tėvų susirinkimus supažindinami su pasiekimais, daroma analizė.

Visi 10 klasės moksleiviai pasitikrino lietuvių kalbos ir matematikos žinias. Rezultatai:

Matematika: labai gerai – 1, gerai – 2, patenkinamai – 4.

Lietuvių k.: labai gerai – 1, gerai – 4, patenkinamai – 2.

Sporto būrelio užsiėmimų metu moksleiviai žaidžia tenisą, krepšinį, futbolą, šaškėmis, užsiima lengvąja atletika, ruošiasi Savivaldybės sporto varžyboms, mokykloje organizuoja sveikatingumo dienas.

Technologijų būrelio užsiėmimuose moksleiviai mokomi harmoningos visumos – grožio, darbo, naudos dermės. Kai kuriems tai padės motyvuotai rinktis būsimą veiklos sritį. Savo darbus moksleiviai eksponuoja mokykloje, savivaldybės Mykolinių šventėje ir kitose parodose.

Mokyklos mokytojai ir moksleiviai aktyviai dalyvavo projektinėje veikloje. Vykdyti šie projektai: vaikų socializacijos programa „Medingėnų krašto atspindžiai fotografijoje“, tarptautinis projektas „Vaikai vaikams“, pradinių klasių stovykla „Aukime sveiki“.

4. Suteiktų paslaugų kiekybiniai ir kokybiniai pokyčiai.

Tikslinė grupė – mokiniai ir jų tėvai.

Klasių ir moksleivių skaičius pagal ugdymo programas:

Mokykloje: priešmokyklinio ugdymo grupėje – 9; pradinio ugdymo programoje – 57; pagrindinio ugdymo - 96; vidurinio ugdymo programoje – 32; iš viso – 194 mokiniai (85 mergaitės, 109 berniukai).

Skyriuje moksleivių skaičius per pastaruosius trejus metus sumažėjo nuo 99 iki 72. Yra 4 jungtinės klasės.

5. Vadovo indėlis tobulinant įstaigos administravimą.

5.1. Toliau diegiamos naujos IKT, padedančios efektyvinti mokyklos veiklą.

5.2. Mokykloje vadovo iniciatyva sudaromos darbo grupės, kurios padėjo veiksmingai

spręsti ugdymo procese iškilusius klausimus.

5.3. Įstaigos veiklos įsivertinimo organizavimas ir gautų duomenų panaudojimas

veiklai tobulinti.

5.4. Savivaldos institucijų plėtojimas ir jų įtraukimas į įstaigos valdymą.

Mokykloje ir skyriuje nuolat tiriami ir analizuojami veiklos rezultatai: stebimos ir

aptariamos pamokos, kultūriniai ir sportiniai renginiai, vykdomas vidaus auditas, atliekami tyrimai.

Veikia šios savivaldos institucijos: Mokytojų taryba, Mokinių taryba, Vaiko gerovės

komisija, Mokyklos taryba.

5.5. Palankių sąlygų kūrybiniam darbui, efektyviam ugdymo proceso organizavimui kūrimas.

5.6. Ugdymo(-si) proceso valdymas, ugdymo turinio vadyba, edukacinių aplinkų kūrimas ir tobulinimas, vaikų saugumo ir lygių galimybių užtikrinimas, tėvų (globėjų, rūpintojų) informavimas ir švietimas.

Siekiant, kad tėvų (globėjų) ir mokyklos bendradarbiavimas būtų glaudesnis, būtina juos įtraukti į mokyklos plėtros procesą, todėl mokykloje buvo organizuojami susirinkimai, atvirų durų dienos tėvams, klasės tėvų susirinkimai, individualūs pokalbiai, tėvų apklausos; vyko įvairūs renginiai: mokslo metų pradžios ir pabaigos šventės, švenčių minėjimai, konferencijos, teminiai, dalykiniai vakarai, kuriuose dalyvavo tėvai.

5.7. Pakoreguotos sutartys su moksleivių tėvais (dėl elektroninių cigarečių naudojimo).

5.8. Sudarytos sąlygos mokytojams kelti kvalifikaciją: dalyvauti seminaruose, kursuose.

5.9. Skiriamas didelis dėmesys mokyklos ir skyriaus aplinkos tvarkymui ir gražinimui.

5.10. Toliau vykdoma patyčių prevencija.

5.11. Vykdomas ugdymo karjerai darbas.

5.12. Palaikomi ryšiai su Tverų ir Medingėnų seniūnijomis – padedama ir dalyvaujama visuose seniūnijų organizuojamuose renginiuose.

5.13. Žmoniškųjų, materialiųjų ir finansinių išteklių valdymas.

Mokyklos pedagoginis personalas: 5 mokytojai metodininkai, 17 vyr. mokytojų, 4 mokytojai, 1 logopedas, 1 socialinis pedagogas, 1 psichologas.

Medingėnų skyriuje dirba 14 pedagogų (iš jų 12 turi aukštąjį ir 14 – pedagoginį išsilavinimą). 9 mokytojai yra įgiję vyr. mokytojo kvalifikacinę kategoriją, 2 mokytojai – mokytojo metodininko kvalifikacinę kategoriją. 2013 metais 1 mokytojas atestavosi vyr. mokytojo kvalifikacinei kategorijai. Pedagogai nuolat dalyvauja kvalifikacijos kėlimo kursuose, seminaruose, konferencijose.

6. Problemos:

6.1. Nulemtos vidaus ir išorės faktorių.

* Mokinių mažėjimas klasėse (išvyksta į užsienį, tėvai išsikelia gyventi kitur), didelis praleistų pamokų skaičius, mokinių nenoras dirbti individualiai ar naudotis konsultacija, gabių mokinių mažėjimas, specialiųjų ugdymosi poreikių mokinių skaičiaus didėjimas, nepakankamas tėvų domėjimasis vaiko mokymosi rezultatais, mokykla, vaikų veikla klasėje, mokykloje. Nepakankamas tėvų ir mokytojų, mokytojų ir moksleivių bendradarbiavimas, didėja mokinių agresyvumas, nepagarba mokytojams.
* Gabių mokinių mažėjimas.
* Mokyklos katilinėje būtina pakeisti 2 ATMOS katilus (14 metų senumo, kiauri).
* Mokyklai reikia atnaujinti šildymo sistemą (sistema įrengta 1975 m.).
* Blogai prižiūrimi keliai, genda mokykliniai autobusai.
* Reikalingas kapitalinis skyriaus sporto salės remontas.
* Mokykloje ir skyriuje būtina atnaujinti kompiuterius.

7. ŠMM Regioninės politikos analizės skyriaus specialistas 2013-12-17 tikrino kvalifikacinių reikalavimų mokytojams atitiktį. Į pareikštas pastabas atsižvelgta.

Telšių apskrities priešgaisrinės gelbėjimo valdybos Plungės priešgaisrinės gelbėjimo tarnybos Valstybinės priešgaisrinės priežiūros poskyris 2013-08-30 tikrino mokyklos priešgaisrinę būklę. Pažeidimų nerasta.

Rietavo savivaldybės Švietimo, kultūros ir sporto skyrius 2013-11-14 tikrino išsilavinimo pažymėjimų ir brandos atestatų blankų apskaitą ir išdavimą. Pažeidimų nenustatyta.

Telšių apskrities Rietavo valstybinė maisto ir veterinarijos tarnyba 2013-09-24 tikrino mokyklos valgyklą. Surašytas aktas Nr. 52VMĮ-334, jame nurodyti trūkumai pašalinti.

Telšių visuomenės sveikatos centro Plungės skyrius 2013-10-31 atliko mokyklos ir skyriaus patikrinimą (periodinė kontrolė). Surašytas aktas Nr. AP-1.2-136, į pastabas atsižvelgta.

Tverų vidurinės mokyklos direktorė Aldona Sūdžiuvienė

SUDERINTA SUDERINTA

Tverų vidurinės mokyklos tarybos Rietavo savivaldybės administracijos

2014-11-11 posėdyje Švietimo, kultūros ir sporto skyriaus vedėja

protokolo Nr. I-172

Lidija Rėkašienė

2014-